Likumprojekts

**Grozījumi Publisko iepirkumu likumā**

Izdarīt Publisko iepirkumu likumā (Latvijas Vēstnesis, 2016, 254. nr.; 2018, 89. nr.; 2018, 196. nr.; 2019, 41, nr.; 2019, 45. nr.) šādus grozījumus:

**1.**  papildināt 1. pantu ar 16.1 un 32.1 punktu šādā redakcijā:

41) lielas noslodzes bezemisiju autotransporta līdzeklis - tīrs M3 (Autobuss), N2 (Lieljaudas transportlīdzeklis) vai N3 kategorijas (Lieljaudas transportlīdzeklis) elektrotransportlīdzeklis vai autotransporta līdzeklis, kas darbināms ar alternatīvajām degvielām, izņemot tās, kas neatbilsts zemam netiešās zemes izmantošanas maiņas riskam, bez iekšdedzes motora vai ar tādu iekšdedzes motoru, kura emisijas ir mazākas nekā 1 g CO2/kWh, kas mērītas saskaņā ar Eiropas Parlamenta un Padomes Regulu (EK) Nr. 595/2009un tās īstenošanas pasākumiem, vai kura emisijas ir mazākas nekā 1 g CO2/km, kas mērītas saskaņā ar Eiropas Parlamenta un Padomes Regulu (EK) Nr. 715/2007un tās īstenošanas pasākumiem;

321) tīrs autotransporta līdzeklis ir:

1. M1 (Pasažieru automobilis), M2 (Autobuss) vai N1 (Vieglais komerciālais transportlīdzeklis) kategorijas autotransporta līdzeklis, kura maksimālās izpūtēja emisijas ir mazākas 50 CO2 g/km, un piesārņotāju emisijas reālos braukšanas apstākļos ir mazākas par 80% no emisiju robežvērtībām, kas noteiktas Eiropas Parlamenta un Padomes Regulas (EK) Nr. 715/2007 I pielikumā vai turpmākos to aizstājošos aktos;
2. M3 (Autobuss), N2 (Lieljaudas transportlīdzeklis) vai N3 (Lieljaudas transportlīdzeklis) kategorijas elektrotransportlīdzeklis vai autotransporta līdzeklis, kas darbināms ar alternatīvajām degvielām, izņemot degvielas, kuras neatbilst zemam netiešās zemes izmantošanas maiņas riskam atbilstoši noteikumiem par biodegvielu ilgtspējas kritērijiem, to ieviešanas mehānismu un uzraudzības un kontroles kārtību. Tādu autotransporta līdzekļu gadījumā, kas darbināmi ar šķidrajām biodegvielām, sintētiskajām vai parafīna degvielām, minētās degvielas netiek jauktas ar tradicionālajam fosilajām degvielām.

”

**2.** Papildināt likuma 12. panta pirmo teikumu aiz vārdiem un cipariem “48. panta trešajā daļā” ar vārdiem un cipariem “54 .panta piektajā daļā”.

**3.** 54. pantā:

izslēgt pirmo un otro daļu.

papildināt ar ceturto, piekto un sesto daļu šādā redakcijā:

“(4) Pasūtītājs, rīkojot autotransporta līdzekļu iepirkumu, nodrošina, ka:

1. katrā M1 (Pasažieru automobiļi), M2 (Autobusi) vai N1 (Vieglie komerciālie transportlīdzekļi) kategorijas autotransporta līdzekļu iepirkumā tiek iepirkts vismaz noteiktais procents tīru autotransporta līdzekļu;
2. katrā N2 (Lieljaudas transportlīdzekļi) vai N3 (Lieljaudas transportlīdzekļi) kategorijas autotransporta līdzekļu iepirkumā tiek iepirkts vismaz noteiktais procents tīru autotransporta līdzekļu;
3. katrā I klases un A klases M3 (Autobuss) kategorijas autotransporta līdzekļu iepirkumā tiek iepirkts vismaz noteiktais procents tīru autotransporta līdzekļu, un vismaz puse no iepirktajiem tīrajiem I klases un A klases M3 (Autobuss) kategorijas autotransporta līdzekļiem ir iepirkti tādi I klases un A klases M3 (Autobuss) kategorijas autotransporta līdzekļi, kas atbilsts lielas noslodzes bezemisiju autotransporta līdzekļa definīcijai;

(5) Šā panta ceturtajā daļā minētās prasības piemēro arī publiskiem pakalpojumu līgumiem, uz kuriem attiecas CPV kodi 60112000-6, 60130000-8, 60140000-1, 90511000-2, 60160000-7, 60161000-4, 64121100-1 un 64121200-2, ja paredzamā līgumcena ir vienāda ar Ministru kabineta noteiktajām līgumcenu robežvērtībām vai lielāka.

(6) Šā panta prasības nav attiecināmas uz tādu autotransporta līdzekļu iepirkumu, kuru pamatfunkcija nav saistīta ar piedalīšanos ceļu satiksmē (piemēram, tricikliem un kvadricikliem, kurus paredzēts lietot izklaidei vai sacensībām slēgtās teritorijās un ārpus koplietošanas ceļiem), un minēto autotransporta līdzekļu sastāvdaļām, kuru maksimālais projektētais ātrums nepārsniedz 25 km/h, un minēto autotransporta līdzekļu sastāvdaļām, kā arī speciālajiem militārajiem autotransporta līdzekļiem, autotransporta līdzekļiem, kas ir konstruēti un izgatavoti vai pielāgoti vienīgi bruņoto spēku vajadzībām, autotransporta līdzekļiem, kas ir konstruēti un izgatavoti lietojumam galvenokārt būvlaukumos vai karjeros, ostās vai lidostās, kas ir konstruēti un izgatavoti vai pielāgoti civilās aizsardzības dienestu, ugunsdzēsības dienestu un sabiedriskās kārtības uzturēšanas dienestu vajadzībām, bruņotiem autotransporta līdzekļiem, neatliekamās medicīniskās palīdzības autotransporta līdzekļiem, katafalkautomobiļiem, ratiņkrēsliem piekļūstamiem autotransporta līdzekļiem un autoceltņiem, kā arī uz lauksaimniecības vai mežsaimniecības transportlīdzekļiem, kā tie definēti Eiropas Parlamenta un Padomes Regulā (ES) Nr. 167/2013, divu riteņu vai trīs riteņu transportlīdzekļiem un kvadricikliem, kā tie definēti Eiropas Parlamenta un Padomes Regulā (ES) Nr. 168/2013 un kāpurķēžu transportlīdzekļiem, kā arī uz jebkuru pašgājēju transportlīdzekli, kas ir īpaši konstruēts un izgatavots, lai veiktu darbu, un kas tā konstrukcijas īpatnību dēļ nav piemērots pasažieru vai kravu pārvadāšanai, un kas nav mehānisms, kurš ir uzmontēts uz mehāniskā transportlīdzekļa šasijas.”

**4.** Papildināt pārejas noteikumus ar 17., 18. un 19. punktu šādā redakcijā:

“17. Ar 2026.gada 1.janvāri par tīru autotransporta līdzekli šā likuma 1.panta 321 punkta “a” apakšpunkta gadījumā tiek uzskatīts tāds M1 (Pasažieru automobilis), M2 (Autobuss) vai N1 (Vieglais komerciālais transportlīdzeklis) kategorijas autotransporta līdzeklis, kura izpūtēja emisijas ir 0 CO2 g/km.

18. Šā likuma 54.panta ceturtajā daļā noteiktais tīro autotransporta līdzekļu procentuālais īpatsvars katrā autotransporta līdzekļu iepirkumā ir:

1. no 2021. gada līdz 2. augusta līdz 2030. gada 31. decembrim — 22 procenti M1 (Pasažieru automobilis), M2 (Autobuss) vai N1 (Vieglais komerciālais transportlīdzeklis) kategorijas autotransporta līdzekļiem;
2. no 2021. gada 2. augusta līdz 2025. gada 31. decembrim — 8 procenti N2 (Lieljaudas transportlīdzeklis) vai N3 (Lieljaudas transportlīdzeklis) kategorijas autotransporta līdzekļiem;
3. no 2026. gada 1. janvāra līdz 2030. gada 31. decembrim — 9 procenti N2 (Lieljaudas transportlīdzeklis) vai N3 (Lieljaudas transportlīdzeklis) kategorijas autotransporta līdzekļiem;
4. no 2021. gada 2. augusta līdz 2025. gada 31. decembrim — 35 procenti I klases un A klases M3 (Autobuss) kategorijas t autotransporta līdzekļiem;
5. no 2026. gada 1. janvāra līdz 2030. gada 31. decembrim — 50 procenti I klases un A klases M3 (Autobuss) kategorijas autotransporta līdzekļiem;

19. Šā likuma 54. panta ceturtajā, piektajā un sestajā daļā minētās prasības piemērojams iepirkumiem vai iepirkuma procedūrām, kuras izsludinātas vai lēmums par iepirkuma vai iepirkuma procedūras uzsākšanu, ja iepirkums vai iepirkuma procedūra nav jāizsludina, pieņemts, sākot ar 2021. gada 2. augustu.”

**5**. Izteikt informatīvo atsauci uz Eiropas Savienības direktīvām 3. punktu šādā redakcijā:

“3) Eiropas Parlamenta un Padomes Direktīva 2009/33/EK (2009. gada 23. aprīlis) par tīru autotransporta līdzekļu izmantošanas veicināšanu mazemisiju mobilitātes atbalstam.”

**6.** Papildināt informatīvo atsauci uz Eiropas Savienības direktīvām ar 8. punktu šādā redakcijā:

“8) Eiropas Parlamenta un Padomes Direktīva 2019/1161 (2019.gada 20.jūnijs), ar ko groza Direktīvu 2009/33/EK par “tīro” un energoefektīvo autotransporta līdzekļu izmantošanas veicināšanu.”

Likums stājas spēkā 2021. gada 2. augustā.

Finanšu ministrs J.Reirs